rejauldu/bengali-wikipedia huggingface dataset:
হামজা মুহাম্মদ (; জন্ম: ১৭ ফেব্রুয়ারি ১৯৯৫) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  ২০১২ সালে, মালদ্বীপীয় ফুটবল ক্লাব বা আতোলের যুব পর্যায়ের হয়ে খেলার মাধ্যমে হামজা ফুটবল জগতে প্রবেশ করেছেন এবং পরবর্তীকালে ইদহাফুশি জুভানুঙ্গে এবং নিউ রেডিয়েন্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, মালদ্বীপীয় ক্লাব নিউ রেডিয়েন্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ রেডিয়েন্টের হয়ে পাঁচ মৌসুমে ৩২ ম্যাচে ৫টি গোল করার পর ২০১৯–২০ মৌসুমে তিনি মালদ্বীপীয় ক্লাব মাজিয়ায় যোগদান করেছেন।  ২০১৪ সালে, হামজা মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৫ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৪৮ ম্যাচে ৩টি গোল করেছেন।  প্রারম্ভিক জীবন হামজা মুহাম্মদ ১৯৯৫ সালের ১৭ই ফেব্রুয়ারি তারিখে মালদ্বীপের ইদহাফুশিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হামজা মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে থাইল্যান্ড অনূর্ধ্ব-২৩ দলের বিরুদ্ধে ম্যাচে মালদ্বীপ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।  ২০১৫ সালের ৩১শে জুলাই তারিখে, মাত্র ২০ বছর, ৫ মাস ও ১৪ দিন বয়সে, ডান পায়ে ফুটবল খেলায় পারদর্শী হামজা মায়োতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় নিয়াজ হুসাইনের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি মায়োত ১–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে হামজা সর্বমোট ১২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ১ মাস ও ১ দিন পর, মালদ্বীপের জার্সি গায়ে প্রথম গোলটি করেছেন; ২০১৬ সালের ১লা সেপ্টেম্বর তারিখে, বাংলাদেশের বিরুদ্ধে ম্যাচের ৭৯তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল মালদ্বীপ  ২০১৫  ১২  ০ ২০১৬  ৯  ১ ২০১৭  ৫  ০ ২০১৮  ৭  ১ ২০১৯  ৮  ০ ২০২১  ৭  ১ সর্বমোট  ৪৮  ৩  তথ্যসূত্র  বহিঃসংযোগ             বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:মাজিয়া স্পোর্টস অ্যান্ড রিক্রিয়েশন ক্লাবের খেলোয়াড় বিষয়শ্রেণী:নিউ রেডিয়েন্ট স্পোর্টস ক্লাবের খেলোয়াড় বিষয়শ্রেণী:মালদ্বীপীয় ফুটবলার বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:এশিয়ান গেমসে মালদ্বীপের প্রতিযোগী বিষয়শ্রেণী:ধিবেহী প্রিমিয়ার লিগের খেলোয়াড় বিষয়শ্রেণী:পুরুষ ফুটবল ফরোয়ার্ড
কালিশুরী বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।   আয়তন  কালিশুরী ইউনিয়নের আয়তন ৭,৩৫৭ একর।   প্রশাসনিক কাঠামো  কালিশুরী ইউনিয়ন বাউফল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কালিশুরী ইউনিয়নের মোট জনসংখ্যা ২২,২৪৯ জন। এর মধ্যে পুরুষ ১০,৬৪৩ জন এবং মহিলা ১১,৬০৬ জন। মোট পরিবার ৫,২৭৪টি।   শিক্ষা  ২০১১ সালের আদমশুমারি অনুযায়ী কালিশুরী ইউনিয়নের সাক্ষরতার হার ৭০.১%।   আরও দেখুন   বাউফল উপজেলা  বাউফল থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:বাউফল উপজেলার ইউনিয়ন
থাম্ব|চতুর্থ কিলিজ আরসালানের প্রচলিত মুদ্রা, আনুমানিক ১২৪৮-৪৯ খ্রিস্টাব্দ চতুর্থ কিলিজ আরসালান () অথবা রুকন আদ-দ্বীন কিলিজ আরসালান বিন কায়খসরু () ছিলেন রুম সালতানাতের সুলতান। তাঁর বাবা দ্বিতীয় কায়খসরুর মৃত্যুর পর মোঙ্গল সাম্রাজ্য তাঁর ভাই, দ্বিতীয় কায়কাউসকে বাদ দিয়ে তাকে সুলতান করে। পরবর্তীতে ১২৬৫ খ্রিষ্টাব্দে পারভান মুইন আল-দ্বীন সুলেয়মান তাকে হত্যা করে।  তথ্যসূত্র  উৎস Claude Cahen, Pre-Ottoman Turkey: a general survey of the material and spiritual culture and history, trans. J. Jones-Williams, (New York: Taplinger, 1968) 271 ff.  বহিঃসংযোগ  বিষয়শ্রেণী:রুমের সুলতান বিষয়শ্রেণী:১২৬৫-এ মৃত্যু বিষয়শ্রেণী:জন্মের সাল অজানা বিষয়শ্রেণী:১২৬৬-এ মৃত্যু
thumb|স্গোম-ছুং-শেস-রাব-ব্যাং-ছুব স্গোম-ছুং-শেস-রাব-ব্যাং-ছুব () (১১৩০-১১৭৩) তিব্বতের দ্বাগ্স-ল্হা-স্গাম-পো () নামক বৌদ্ধবিহারের তৃতীয় প্রধান ছিলেন।  সংক্ষিপ্ত জীবনী ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত জীবনী থেকে জানা যায়, স্গোম-ছুং-শেস-রাব-ব্যাং-ছুবের পূর্ব নাম ছিল রোং-ছুং ()। তার পিতার নাম ছিল র্গ্যা-পা-সে-রে () এবং মাতার নাম ছিল ত্শে-ল্চাম ()। তার এক ভ্রাতা ছিলেন স্গোম-পো-ত্শুল-খ্রিম্স-স্ন্যিং-পো নামক পণ্ডিত যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন। তিনি তার খুল্লতাত স্গাম-পো-পা-ব্সোদ-নাম্স-রিন-ছেন তাকে শিক্ষাদান করেন। তিনি স্গোম-পো-ত্শুল-খ্রিম্স-স্ন্যিং-পোর পরে না দ্বাগ্স-ল্হা-স্গাম-পো বৌদ্ধবিহারের তৃতীয় প্রধান হিসেবে নির্বাচিত হন।Zhang g.yu brag pa. 1972. Bka' 'thor bu. Tashijong: Sungrab Nyamso Gyunpel Parkhang, p. 360. লো-রোং-ছোস-'ব্যুং নামক গ্রন্থ থেকে জানা যায় যে তিনি স্গাম-পো-জাংস-লুং () নামক স্থানে একটি পাথর থেকে পড়ে মারা যান।Tshe dbang rgyal. 1994. Lho rong chos 'byung. Lhasa: Bod ljongs bod yig dpe rnying dpe skrun khang, p. 180  তথ্যসূত্র  আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, pp. 465–6.  বিষয়শ্রেণী:কাগ্যু বিষয়শ্রেণী:১১৩০-এ জন্ম বিষয়শ্রেণী:১১৭৩-এ মৃত্যু
২য় ইয়াহিয়া আবদুল-মাতিন (; জন্ম ১৫ জুলাই, ১৯৮৬) একজন আমেরিকান অভিনেতা। তিনি "অ্যাকুয়াম্যান" (২০১৮) এবং "অ্যাকুয়াম্যান অ্যান্ড দ্য লস্ট কিংডম" (২০২৩) চলচ্চিত্রে ব্ল্যাক ম্যান্টা চরিত্রে অভিনয়ের জন্য পরিচিত। পাশাপাশি তিনি নেটফ্লিক্সের ঐতিহাসিক আইন-নাটক "দ্য ট্রায়াল অব দ্য শিকাগো ৭" (২০২০) এ ববি সিল এবং "দ্য ম্যাট্রিক্স রিজারেকশনস" (২০২১) চলচ্চিত্রে মরফিয়াস / এজেন্ট স্মিথ চরিত্রে অভিনয় করেছেন। এইচবিওর সীমিত সিরিজ "ওয়াচমেন" (২০১৯) এ ক্যাল আবার / ডক্টর ম্যানহাটান চরিত্রে অভিনয়ের জন্য তিনি প্রাইমটাইম এমি অ্যাওয়ার্ডে ভূষিত হন। তিনি "দ্য হ্যান্ডমেইডস টেল" (২০১৮) এবং "ব্ল্যাক মিরর" (২০১৯)-এর বিভিন্ন পর্বেও অভিনয় করেছেন।Star File: Yahya Abdul-Mateen II, Broadway.COM, https://www.broadway.com/buzz/stars/yahya-abdul-mateen-ii/profile/ আবদুল-মাতিন ব্রডওয়ে মঞ্চে সুজান-লরি পার্কসের নাটক "টপডগ/আন্ডারডগ"-এ আত্মপ্রকাশ করেন, যার জন্য তিনি টনি অ্যাওয়ার্ডে সেরা প্রধান অভিনেতা হিসেবে মনোনীত হন। বর্তমানে তিনি মার্ভেল সিনেম্যাটিক ইউনিভার্সে যোগদান করতে চলেছেন এবং ডিজনি+ সিরিজ "ওয়ান্ডার ম্যান"-এ প্রধান চরিত্রে অভিনয় করবেন।Marvel's 'Wonder Man' crew member falls to his death on sets, Times Entertainment, https://timesofindia.indiatimes.com/entertainment/english/hollywood/news/crew-member-falls-to-his-death-on-sets-of-marvels-wonder-man/articleshow/107471469.cmsYahya Abdul-Mateen II calls his 'Aquaman' role 'clown work', Times Entertainment, https://timesofindia.indiatimes.com/entertainment/english/hollywood/news/yahya-abdul-mateen-ii-calls-his-aquaman-role-clown-work/articleshow/93931694.cms   প্রাথমিক জীবন ও শিক্ষা  ইয়াহিয়া আবদুল-মাতিন II নিউ অরলিন্স, লুইজিয়ানাতে জন্মগ্রহণ করেন। তাঁর পিতা ইয়াহিয়া আবদুল-মাতিন I (১৯৪৫–২০০৭) ছিলেন মুসলিম, এবং তাঁর মাতা মেরি খ্রিস্টান ছিলেন। তিনি ছয় ভাইবোনের মধ্যে সবচেয়ে ছোট। শৈশবে তিনি নিউ অরলিন্সের ম্যাগনোলিয়া প্রজেক্ট এলাকায় বেড়ে ওঠেন এবং পরবর্তীতে ক্যালিফোর্নিয়ার ওকল্যান্ডে চলে যান, যেখানে তিনি ম্যাকক্লাইমন্ডস হাই স্কুলে পড়াশোনা করেন। স্কুলে থাকাকালীন তিনি একজন ক্রীড়াবিদ ছিলেন এবং শখ হিসেবে দাবা খেলতেন। তিনি প্রম কিংও নির্বাচিত হয়েছিলেন। ওকল্যান্ড থেকে সরে যাওয়ার পর তাঁর পরিবার স্টকটন, ক্যালিফোর্নিয়ায় চলে যায়।  ইয়াহিয়া ইউনিভার্সিটি অফ ক্যালিফোর্নিয়া, বার্কলেতে অধ্যয়ন করেন, যেখানে তিনি আলফা ফি আলফা ব্রাদারহুডে যোগ দেন এবং ক্যালিফোর্নিয়া গোল্ডেন বেয়ার্স দলের পক্ষে হার্ডলিং প্রতিযোগিতায় অংশ নেন। এক সহপাঠীর পরামর্শে তিনি থিয়েটারের ক্লাসে অংশ নেন, যা তাঁকে তাঁর তোতলামি সমস্যা কাটিয়ে উঠতে সাহায্য করে। স্থাপত্যবিদ্যায় স্নাতক ডিগ্রি অর্জনের পর তিনি সান ফ্রান্সিসকোতে একজন নগর পরিকল্পনাকারী হিসেবে কাজ শুরু করেন। কিন্তু চাকরি হারানোর পর তিনি নাট্য বিদ্যালয়ে ভর্তি হন এবং ইয়েল স্কুল অব ড্রামা থেকে মাস্টার অব ফাইন আর্টস ডিগ্রি অর্জন করেন।    তথ্যসূত্র    বহিঃসংযোগ      বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন টেলিভিশন অভিনেতা বিষয়শ্রেণী:নিউ অরলিন্সের অভিনেতা বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর আফ্রিকান-মার্কিন অভিনেতা বিষয়শ্রেণী:আফ্রিকান-মার্কিন স্থপতি
রসনিমা অপারেশন সালতামামি হলো বিশেষ ধরনের নিবন্ধ মানোন্নয়ন অভিযান। রসনিমা কর্তৃক ইতোমধ্যে মানোন্নয়নকৃত নিবন্ধগুলোকে হালনাগাদ রাখার জন্য এই বার্ষিক কার্যক্রমের আয়োজন করা হয়। কার্যক্রমটি সংঘের “ফিরে দেখা” বৈশিষ্ট্যের অন্যতম বহিঃপ্রকাশ হিসেবে প্রতি বৎসরান্তে আয়োজিত হয়।  আয়োজনে এই বিষয়শ্রেণী থেকে যেকোনো নিবন্ধ বাছাই করে অংশগ্রহণ করতে পারেন।   অপারেশন সালতামামি ১.০ (পদক) — ডিসেম্বর ২০২১   অপারেশন সালতামামি *
নাগাপুর () ভারতের মহারাষ্ট্র রাজ্যের আহমেদনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৯ মিটার (১৫৩৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নাগাপুর শহরের জনসংখ্যা হল ৭০৬২ জন। এর মধ্যে পুরুষ ৫৭% এবং নারী ৪৩%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে নাগাপুর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:আহমেদনগর জেলার শহর ও নগর
২৮নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬৪ নং ওয়ার্ড ছিল। ওয়ার্ড নং ২৮ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন কামাল উদ্দিন কাবুল।   বিবরণ  ওয়ার্ড নম্বর ২৮ ঢাকা মহানগর দক্ষিণের কে.বি. রুদ্র রোড, উর্দু রোড, গৌড় সুন্দর রায় লেন, হায়দার বক্স রোড, খাজে দেওয়ান প্রথম এবং দ্বিতীয় লেন, চক সার্কুলার রোড, আজগর লেন, হরনাথ ঘোষ রোড, হরনাথ ঘোষ লেন, খাজে দল সিং লেন, নন্দ কুমার দত্ত রোড এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ কামাল উদ্দিন কাবুল    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
গ্রেগরিও ব্লেজারস হ্যানসান দ্বিতীয় (জন্ম ১৪ মার্চ, ১৯৪৮), 'গ্রিংগো হ্যানসান' নামে পরিচিত, একজন অবসরপ্রাপ্ত ফিলিপাইন আর্মি কর্মকর্তা যিনি রাষ্ট্রপতির বিরুদ্ধে ব্যর্থ অভ্যুত্থানের নেতৃত্ব দেন কোরাজন অ্যাকুইনো তিনি ১৯৮৬ ইডিএসএ বিপ্লব -এর মূল ভূমিকা পালন করেছিলেন যা প্রেসিডেন্টকে ফার্দিনান্দ মার্কোস পদত্যাগ করেছে।  ১৯৮৬ সালের পর তিনি কোরাজন অ্যাকুইনো পরিচালনার বিরুদ্ধে অসফল কিন্তু সহিংস অভ্যুত্থানের প্রচেষ্টার নেতৃত্ব দেন। রাষ্ট্রপতি ফিদেল রামোস তাকে ১৯৯২ সালে অ্যামনেস্টি প্রদান করেন। তিনি রাজনীতিতে প্রবেশ করেন এবং ১৯৯৫ থেকে ২০০৪ সাল পর্যন্ত এবং ২০০৭ সাল থেকে সিনেটার হয়ে ওঠে। তিনি ফিলিপাইনের সহ-সভাপতি পদে যোগ দেন, ২০১৩ সালে সাথি, কিন্তু যথাক্রমে লেনি রব্রেডো ও রডরিগো ডুয়েটার্সকে পরাজিত করে।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিলিপিনো রাজনীতিবিদ বিষয়শ্রেণী:ফিলিপাইন সামরিক একাডেমির প্রাক্তন শিক্ষার্থী বিষয়শ্রেণী:ফিলিপাইনের স্বতন্ত্র রাজনীতিবিদ
দ্য রোড ওয়ারিয়র (; ম্যাড ম্যাক্স টু এবং মাঝে মাঝে ম্যাড ম্যাক্স টু: দ্য রোড ওয়ারিয়র নামে পরিচিত) জর্জ মিলার পরিচালিত ১৯৮১ সালের মার্কিন মহাপ্রলয়-পরবর্তী মারপিঠধর্মী চলচ্চিত্র। মেল গিবসন অভিনীত একটি অস্ট্রেলীয় চলচ্চিত্র। এটি ম্যাড ম্যাক্স ধারাবাহিকের ২য় ছবি। মহাপ্রলয়-পরবর্তী সময়ের সংগ্রাম ও আইন-শৃঙ্খলা বিহীন পরিস্থিতিতে মেল গিবসনের চরিত্র ম্যাক্স কিছু অভিযাত্রীকে মাস্তান বাহিনীর হাত থেকে রক্ষা করে। ১৯৮২ খ্রিস্টাব্দে ছাড়া এই চলচ্চিত্রটি মেল গিবসনকে সারা পৃথিবী জুড়ে খ্যাতি এনে দেয়।  কুশীলব  মেল গিবসন - "ম্যাড" ম্যাক্স রকাটান্‌স্কি  ব্রুস স্পেন্স - গাইরো ক্যাপ্টেন  ভেরনন ওয়েলস - ওয়েজ  এমিল মিন্টি - ফেরাল কিড  মাইকেল প্রেস্টন - পাপাগালো  ভার্জিনিয়া হি - যুদ্ধা নারী  কিয়েল নিলসন - লর্ড হুমাঙ্গাস  ম্যাক্স ফিলিপস - টোডি  আর্কি হোয়াইটলি - ক্যাপ্টেনের কন্যা  ডেভিড ডাউনার - নাথান  তথ্যসূত্র  বহিঃসংযোগ        বিষয়শ্রেণী:১৯৮১-এর চলচ্চিত্র বিষয়শ্রেণী:১৯৮১-এর বিজ্ঞান কল্পকাহিনী চলচ্চিত্র বিষয়শ্রেণী:১৯৮১-এর স্বাধীন চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের মারপিটধর্মী চলচ্চিত্র বিষয়শ্রেণী:১৯৮০-এর দশকের স্বাধীন চলচ্চিত্র বিষয়শ্রেণী:১৯৮০-এর দশকের বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:ইংরেজি ভাষার বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র বিষয়শ্রেণী:ইংরেজি ভাষার স্বাধীন চলচ্চিত্র বিষয়শ্রেণী:অস্ট্রেলীয় পথ চলচ্চিত্র বিষয়শ্রেণী:অস্ট্রেলীয় বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:অস্ট্রেলীয় ধারাবাহিক চলচ্চিত্র বিষয়শ্রেণী:অস্ট্রেলীয় মহাপ্রলয়-পরবর্তী চলচ্চিত্র বিষয়শ্রেণী:অস্ট্রেলীয় স্বাধীন চলচ্চিত্র বিষয়শ্রেণী:ম্যাড ম্যাক্স চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:কেনেডি মিলার মিচেলের চলচ্চিত্র বিষয়শ্রেণী:জর্জ মিলার পরিচালিত চলচ্চিত্র বিষয়শ্রেণী:জর্জ মিলারের চিত্রনাট্য সংবলিত চলচ্চিত্র বিষয়শ্রেণী:অস্ট্রেলিয়ার পটভূমিতে চলচ্চিত্র বিষয়শ্রেণী:মরুভূমির পটভূমিতে চলচ্চিত্র বিষয়শ্রেণী:স্যাটার্ন পুরস্কার বিজয়ী চলচ্চিত্র
অরোরা ম্যাট্রিক্স হলো অ্যান্টন লিং (জন্ম: ১৪ এপ্রিল, ২০০০)-এর মঞ্চ নাম। তিনি একজন কানাডিয়ান ড্র্যাগ পারফর্মার, যিনি ক্রেভ-এর ধারাবাহিক ১ কুইন ৫ কুইয়ার্স-এ উপস্থিত হয়েছিলেন এবং কানাডাস ড্র্যাগ রেস-এর চতুর্থ মৌসুমে প্রতিদ্বন্দ্বিতা করেছিলেন।   শিক্ষা  অরোরা ম্যাট্রিক্স ইয়র্ক বিশ্ববিদ্যালয় থেকে চারুকলায় স্নাতক ডিগ্রি অর্জন করেছেন।   পেশাজীবন  অরোরা ম্যাট্রিক্স একজন ড্র্যাগ শিল্পী যিনি টরন্টোতে নিয়মিত পরিবেশনা করেন। ২০২১ সালে কোভিড-১৯ মহামারীর সময়, তিনি ড্রাইভ'এন কুইন্স নামক একটি ড্রাইভ-ইন ড্র্যাগ ধারাবাহিক অনুষ্ঠানে পারফর্ম করেছিলেন। তিনি ২০২২ সালে সার্নিয়ার উদ্বোধনী প্রাইডফেস্টেও পারফর্ম করেছিলেন। অরোরা ম্যাট্রিক্স ক্রেভ-এর ধারাবাহিক ১ কুইন ৫ কুইয়ার্স-এ উপস্থিত হয়েছিলেন এবং কানাডাস ড্র্যাগ রেস-এর চতুর্থ মৌসুমে প্রতিযোগিতা করেছিলেন। তিনি দুটি চ্যালেঞ্জ জিতেছিলেন, যার মধ্যে একটি ছিল রূসিক্যাল চ্যালেঞ্জ। তবে স্ন্যাচ গেম চ্যালেঞ্জে তিনি শেষ দিকে স্থান লাভ করেন এবং লিপ সিঙ্ক ফর ইউর লাইফ-এ লুনা ডুবোইসকে পরাজিত করে তাকে প্রতিযোগিতা থেকে বাদ দেন। তিনি শেষ পর্যন্ত ভেনাসের কাছে পরাজিত হয়ে রানার-আপ স্থান অর্জন করেন।   ব্যক্তিগত জীবন  অরোরা ম্যাট্রিক্স ড্র্যাগে "she / they এবং ড্র্যাগের বাইরে "they / them সর্বনাম ব্যবহার করেন। তিনি একজন অ-দ্বৈত লিঙ্গ এবং কুইয়ার, এবং একটি অভিবাসী পরিবারের সন্তান। তার বাবা-মা চীন থেকে কানাডায় অভিবাসিত হয়েছিলেন।   ফিল্মোগ্রাফি   ১ কুইন ৫ কুইয়ার্স  কানাডাস ড্র্যাগ রেস (মৌসুম ৪)   টং থাইড (২০২৪)  ব্রিং ব্যাক মাই গার্লস (২০২৪)   তথ্যসূত্র    বহিঃসংযোগ      বিষয়শ্রেণী:ইয়র্ক বিশ্ববিদ্যালয় (কানাডা)-এর প্রাক্তন শিক্ষার্থী বিষয়শ্রেণী:চীনা বংশোদ্ভূত কানাডীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম
বেদের মেয়ে জোস্‌না আমায় কথা দিয়েছে হলো ১৯৮৯ সালে মুক্তিপ্রাপ্ত তোজাম্মেল হক বকুল পরিচালিত বাংলাদেশের ইতিহাসে অন্যতম ব্যবসাসফল বেদের মেয়ে জোস্‌না ছবির দর্শকন্দিত একটি গান। গানটিতে কণ্ঠ দিয়েছেন বাংলাদেশের দুই কিংবদন্তি এন্ড্রু কিশোর ও রুনা লায়লা। ছবিতে গানটিতে ঠোঁট মিলিয়েছেন ইলিয়াস কাঞ্চন ও অঞ্জু ঘোষ।   রচনা ও সুরারোপ  বেদের মেয়ে জোস্‌না আমায় কথা দিয়েছে গানটি লিখেছেন পরিচালক তোজাম্মেল হক বকুল। সংগীত পরিচালনা করেন আবু তাহের। এই চলচ্চিত্রে মোট গানের সংখ্যা ১১টি। এই চলচ্চিত্রের গানের অডিও ক্যাসেট মুক্তির পর এক মাসের মধ্য এক লাখ কপি বিক্রি হয়েছিল।   ইতিহাস ও জনপ্রিয়তা  বার্তাটোয়েন্টিফোর.কমকে দেয়া এক সাক্ষাৎকারে এন্ড্রু কিশোর বলেছিলেন, তোজাম্মেল হক বকুল যিনি এই সিনেমার রচয়িতা ও পরিচালক তিনি একদিন জানালেন, বস আমি নিজের গল্পের একটা সিনেমা তৈরি করতে চাই। তারপর আমি, সংগীত পরিচালক তাহের ভাই, প্রযোজক আব্বাস ভাই আমরা সবাই মিলে বসলাম কিভাবে সিনেমাটার রূপ দেওয়া যায়। আমরা সবাই ছিলাম পরিবারের মত। সেই দায়বদ্ধতা থেকে তার সিনেমায় গানগুলো করা। তারপর ছবি মুক্তি পেলো। সুপার হিটও হল। বেদের মেয়ে জোসনা গানটা এতটাই জনপ্রিয় হয়েছিলো যে প্রথম কোনো বাংলা সিনেমার গানের ক্যাসেট এক মাসে এক লক্ষ পিচ বিক্রি হয়েছিলো। তারপর তো ছবিও ভারতেও ব্যাপক জনপ্রিয়তা পেয়েছিলো। সেই সাথে গানটিও। ১৯৯১ সালে মতিউর রহমান পানু ছবিটির রিমেক করেন। মূল গল্প, গান, নায়িকা সবই এক রেখে নায়ক ইলিয়াস কাঞ্চনের পরিবর্তে ওপার বাংলায় অভিনয় করেছিলেন চিরঞ্জিত চক্রবর্তী।   সুর নকলের অভিযোগ  ২০২১ সালের ২৮ জুলাই বলিউড র‌্যাপার বাদশাহ তার বাদশাহ নামের ইউটিউব চ্যানেলে ‘বাওলা’ শিরোনামে একটা গান অবমুক্ত করেন। সেই গানে ‘বেদের মেয়ে জোসনা আমায় কথা দিয়েছে’ গানের সুর ব্যবহার করা হয়েছে বলে অভিযোগ ওঠে। তখন আরেকটি অভিযোগ সামনে আসে। তা হলো ‘বেদের মেয়ে জোসনা আমায় কথা দিয়েছে’র সুরটিই নেওয়া হয়েছে ভারতীয় চলচ্চিত্র ‘ফাগুন’ থেকে। ‘এক পারদেশি মেরা দিল লেগায়া’ গানটি গেয়েছিলেন আশা ভোঁসলে ও মোহাম্মদ রফি। এটির সুর করেছিলেন ওপি নায়ার। মূলত এই গানটির সুর ব্যবহার করা হয় ‘বেদের মেয়ে জোসনা আমায় কথা দিয়েছে’ গানটিতে। তবে এখানেও পাওয়া গেলো বিকল্প মত। অনেক সমালোচক বলছেন, ‘এক পারদেশি মেরা দিল লেগায়া’ গানটিও নকল! এটি ভারতের রাজস্থানি ফোক থেকে সংগৃহীত। ধারণা করা হচ্ছে, বাদশাহ মূলত সেই রাজস্থানি ফোক থেকে তার ‘বাউলা’ রিমিক্স তৈরি করেছেন।   তথ্যসূত্র   বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত
জামায়াতে ইসলামীর কাশ্মীর হল ভারতের  জম্মু ও কাশ্মীর রাজ্যের একটি ধর্মীয়-রাজনৈতিক সংগঠন। এটি জামায়াত-ই-ইসলামী হিন্দ (জামায়াতের ভারতীয় শাখা) থেকে আলাদা একটি স্বতন্ত্র সংগঠন। সংগঠনটির বিবৃত অবস্থান হল জম্মু ও কাশ্মীরের বিতর্কিত অঞ্চল নিয়ে সৃষ্ট কাশ্মির সমস্যা সমাধানে এই বিষয়টি জাতিসংঘ অনুযায়ী সাজানো অথবা ভারত ও পাকিস্তান এবং জম্মু ও কাশ্মীরের (পূর্ব স্বাধীনতার জন্য) প্রকৃত প্রতিনিধিদের মধ্যে ত্রিপক্ষীয় আলোচনা আবশ্যক মনে করে।   ইতিহাস   নির্বাচন ও স্বাধীনতা আন্দোলন  ১৯৭২ সালের কাশ্মির বিধানসভা নির্বাচনে জামায়াতে ইসলামী অংশগ্রহণ করে এবং পাঁচটি আসনে বিজয়ী হয়। কিন্তু ১৯৭৭ সালের নির্বাচনে একটি মাত্র সিট পায়।   তথ্যসূত্র   বিষয়শ্রেণী:জামায়াতে ইসলামী বিষয়শ্রেণী:জম্মু ও কাশ্মীর ভিত্তিক সংগঠন বিষয়শ্রেণী:১৯৫৩-এ ভারতে প্রতিষ্ঠিত বিষয়শ্রেণী:১৯৫৩- এ প্রতিষ্ঠিত রাজনৈতিক দল বিষয়শ্রেণী:ভারতের রক্ষণশীল দল বিষয়শ্রেণী:জম্মু ও কাশ্মীরের রাজনৈতিক দল বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন
থাম্ব|উত্তর পূর্ব মিশরে অবস্থিত ওয়াদি ওয়াদি (আরবি: وادي) আরবি শব্দ যা উপত্যকা বুঝাতে ব্যবহৃত হয়। মরু অঞ্চলে হঠাৎ বৃষ্টিপাতের ফলে সাময়িক জলধারার সৃষ্টি হয়। এই জলধারার সাথে বালি, কাঁকর, কাদা প্রভৃতি কর্দমধারা রূপে প্রবাহিত হয়; কিন্তু খুব দ্রুত এই কর্দমধারার প্রবাহ বন্ধ হয়ে যায় ও নদীখাত শুষ্ক অবস্থায় পড়ে থাকে । মরু অঞ্চলে অবস্থিত এরকম শুষ্ক নদীখাতগুলি ওয়াদি নামে পরিচিত । উদাঃ আরবে ‘রাব-আল-খালি’ মরুভূমিতে ওয়াদি দেখা যায় ।   উৎপত্তি  সাধারনত পর্যাপ্ত বৃষ্টিপাতের অভাবে মরুভূমিগুলি সৃষ্টি হলেও মরু অঞ্চলগুলি কিন্তু একেবারেই বৃষ্টিহীন নয় । মাঝে মাঝেই মরু অঞ্চলে সামান্য বৃষ্টিপাত হয় (বাৎসরিক গড় বৃষ্টিপাত ২৫-৪৮ সেন্টিমিটার) । কিন্তু সেই বৃষ্টিপাত পরিমাণে সামান্য হলেও তা স্বল্প সময়ের মধ্যে আকস্মিক ও মুষলধারে ঘটে । এর ফলে ঐ অঞ্চলে বেশকিছু বেগবান ও ক্ষণস্থায়ী জলধারার সৃষ্টি হয় । এই জলধারা ভূমির ঢাল অনুসারে প্রবাহিত হয়ে বালি, পলি, কাঁকর, সূক্ষ্ম শিলাচূর্ণ প্রভৃতি মিশে একটি কর্দম ধারা রূপে প্রবল বেগে নিচে নেমে আসে । কিন্তু প্রবাহপথে জলের দ্রুত অধঃগমন ও অধিক পরিমাণে বাস্পীভবনের কারণে নদীখাতটি তাড়াতাড়ি শুকিয়ে গিয়ে ওয়াদি সৃষ্টি হয় ।  বৈশিষ্ট্যঃ ওয়াদি – র বৈশিষ্ট্যগুলি হলো নিম্নরূপ –  (ক) এটি স্বল্প দৈর্ঘ্যবিশিষ্ট হয় ।  (খ) বছরের অধিকাংশ সময় এটি শুষ্ক অবস্থায় পড়ে থাকে ।  (গ) বালি, পলি, কাঁকর ও বিভিন্ন আকৃতির শিলাচূর্ণ দ্বারা এর তলদেশ ভরাট থাকে ।   গ্যালারি    তথ্যসূত্র    বহিঃসংযোগ    IHP REGIONAL WADI HYDROLOGY NETWORK, International Hydrological Programme, UNESCO.  বিষয়শ্রেণী:উপত্যকা বিষয়শ্রেণী:নদীজ ভূমিরূপ বিষয়শ্রেণী:আরবি শব্দ ও বাক্যাংশ
{{রায়কোট দক্ষিণ বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন। পূর্বে এটি অবিভক্ত রায়কোট ইউনিয়নের অংশ ছিল।   ইতিহাস  রায়কোট ইউনিয়নকে ভেঙ্গে রায়কোট উত্তর এবং রায়কোট দক্ষিণ নামে আলাদা দুটি ইউনিয়ন গঠন করা হয়। এই নবগঠিত দুটি ইউনিয়নের মধ্যকার সীমানা নির্ধারণ করেছে ঘাঘরিয়া খাল। আর অত্র রায়কোট দক্ষিণ ইউনিয়নের চেয়ারম্যান কার্যালয় স্থাপিত হয় ঝটিয়াপাড়া বাজারে।   অবস্থান ও সীমানা  নাঙ্গলকোট উপজেলার পূর্বাংশে রায়কোট দক্ষিণ ইউনিয়নের অবস্থান। এ ইউনিয়নের উত্তরে রায়কোট উত্তর ইউনিয়ন, পশ্চিমে নাঙ্গলকোট পৌরসভা, দক্ষিণে মৌকরা ইউনিয়ন এবং পূর্বে চৌদ্দগ্রাম উপজেলার কনকাপৈত ইউনিয়ন অবস্থিত।   প্রশাসনিক কাঠামো  ০৫ নং রায়কোট দক্ষিণ ইউনিয়ন নাঙ্গলকোট উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। বর্তমান চেয়ারম্যান - আবুল কালাম ভুঁইয়া(২০২২-বর্তমান)   শিক্ষা প্রতিষ্ঠান   ঝাটিয়া পাড়া ইমদাদুল উলুম কওমি মাদ্রাসা  নারান্দিয়া ক‌ওমি মাদ্রাসা  মনতলী হাই স্কুল এন্ড কলেজ  তুলাতুলি উচ্চ বিদ্যালযয়  মনতলী রহমানিয়া ফাজিল মাদ্রাসা  পূর্ব বামপাড়া মাদানিয়া দাখিল মাদ্রাসা   খাল ও নদী  এই ইউনিয়নে একমাত্র নদী পুরনো ডাকাতিয়া নদী, যা ইউনিয়নের পূর্ব সীমানা বরাবর বয়ে গিয়েছে। আর উল্লেখযোগ্য খালের মধ্যে রয়েছে ঘাঘরিয়া খাল। যা পার্শবর্তী উত্তর ইউনিয়নের পিপড্যা গ্রাম থেকে শুরু হয়ে অত্র ইউনিয়েনের উত্তর সীমানা বরাবর বাসন্ডা, মনতলী, বামপাড়া গ্রামে পাশ দিয়ে প্রবাহিত হয়ে  মনোহরগঞ্জ বাজারের''' নিকট ডাকাতিয়া নদীতে মিশেছে।  হাট-বাজার   ঝাটিয়াপাড়া বাজার  তুলাতলী বাজার  মন্তলী বাজার   আরও দেখুন   নাঙ্গলকোট উপজেলা  নাঙ্গলকোট থানা  কুমিল্লা জেলা   তথ্যসূত্র    বহিঃসংযোগ   শিক্ষা প্রতিষ্ঠান  বিষয়শ্রেণী:নাঙ্গলকোট উপজেলার ইউনিয়ন
লুৎফুল্লাহিল মজিদ (–১৩ ফেব্রুয়ারি ২০২০) একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন। তিনি বেসরকারি উন্নয়ন সংন্থা প্রতিষ্ঠা শিক্ষা অর্নিবানের প্রতিষ্ঠাতা চেয়ারম্যান হিসেবে দায়িত্ব পালন করেন।   প্রাথমিক জীবন  লুৎফুল্লাহিল মজিদ  সালে জন্মগ্রহণ করেন।   কর্মজীবন  লুৎফুল্লাহিল মজিদ বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ৬ জানুয়ারি ১৯৯০ সাল থেকে ৩০ এপ্রিল ১৯৯১ পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।   মৃত্যু  লুৎফুল্লাহিল মজিদ ১৩ ফেব্রুয়ারি ২০২০ সালে ঢাকার ইউনাইটেড হাসপাতালে মৃত্যু বরণ করেন। তাকে মিরপুরের কালশী কবরস্থানে সমাহিত করা হয়।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশের সাবেক সচিব
জৈব রসায়ন-এ কেন্দ্রাকর্ষী প্রতিস্থাপন বিক্রিয়ায় নিউক্লিওফাইল অংশগ্রহণ করে এবং যৌগের আংশিক ধনাত্মক আদান সমন্বিত অঞ্চলে অ্যাটাক করে নতুন যৌগ উৎপাদনে সাহায্য করে। যেটি প্রতিস্থাপিত হয়, সেটি লিভিং গ্রুপের পরিচিতি পায়।J. March, Advanced Organic Chemistry, 4th ed., Wiley, New York, 1992.R. A. Rossi, R. H. de Rossi, ''Aromatic Substitution by the SRN1 Mechanism, ACS Monograph Series No. 178, American Chemical Society, 1983. .  সাধারণ সমীকরণ: (যেখানে  হল সাবস্ট্রেট) Nu\mathbf{:} + R-LG -> R-Nu{} + LG\mathbf{:}  যেমন– অ্যালকিল ব্রোমাইডের কেন্দ্রাকর্ষী প্রতিস্থাপন, যেখানে হাইড্রক্সিল আয়ন হল নিউক্লিওফাইল।  R-Br + OH- -> R-OH + Br-  প্রকারভেদ  thumb|300px| SN1 ও SN2 বিক্রিয়ায় অ্যালকিল হ্যালাইডের সাড়া প্রদানের লেখচিত্র  এসএন১ এক-আণবিক কেন্দ্রাকর্ষী প্রতিস্থাপন 300px|SN1 reaction mechanism SN1 পদ্ধতি  এসএন১ (SN1) বিক্রিয়ার ক্ষেত্রে প্রথমে ইন্টারমিডিয়েট হিসেবে কার্বোক্যাটায়ন তৈরী হয়। দ্বিতীয় ধাপে, নিউক্লিওফাইল এসে কার্বোক্যাটায়নে যুক্ত হয় এবং সিগমা বন্ধন তৈরী করে। যদি কার্বনটি কাইরাল প্রকৃতির হয়, তবে স্টিরিওরসায়ন-এর ভিত্তিতে রেসিমিক মিশ্রণ গড়ে ওঠে।  এসএন২ দ্বিআণবিক কেন্দ্রাকর্ষী প্রতিস্থাপন  340px|mechanism 400px|SN2 reaction of CH3Cl and Cl- SN2 পদ্ধতি   এসএন২ (SN2) বিক্রিয়ার ক্ষেত্রে বিক্রিয়াটি মাত্র একটি ধাপেই সম্পন্ন হয়। নিউক্লিওফাইল অ্যাটাকের সাথে সাথেই লিভিং গ্রুপের নির্গমন ঘটে। স্টিরিওরসায়ন-এর কথায় এখানে ওয়াল্ডেন ইনভার্সন বা আমব্রেলা (ছাতা) ইনভার্সন ঘটে।  স্টেরিক প্রভাব এসএন২ (SN2) বিক্রিয়ার ক্ষেত্রে বাধা সৃষ্টি করে। তাই স্টেরিক প্রভাব কম থাকলে এই পদ্ধতি প্রযুক্ত হয়। এছাড়া কার্বোক্যাটায়নের সুস্থিতি বেশি হলে এসএন১ (SN1) হবার সম্ভাবনা বাড়ে।  বিক্রিয়া উদাহরণ কিছু উদাহরণ:  জৈব জারণ-বিজারণ বিক্রিয়া  ,  সহযোগে   (S2)   আর্দ্র বিশ্লেষণ/হাইড্রোলাইসিস   (S2) or      (S1)   উইলিয়ামসন ইথার উৎপাদন    ওয়েঙ্কার উৎপাদন ফিঙ্কেলস্টেইন বিক্রিয়া  বর্ডারলাইন পদ্ধতি 329px|1-phenylethylchloride methanolysis  হিউজ ও ইনগোল্ডের পদ্ধতিতে ১-ফিনাইলইথাইল ক্লোরাইড ও সোডিয়াম মিথক্সাইড-এর বিক্রিয়ায় বিক্রিয়ার হার S1 ও S2 এর সমষ্টির সমান হয়।  অন্যান্য উল্লেখযোগ্য পদ্ধতি এসএনআই (Si) এসএন১সিবি পদ্ধতি (Conjugate base/অনুবন্ধী ক্ষার)  তথ্যসূত্র   বহিঃসংযোগ   বিষয়শ্রেণী:প্রতিস্থাপন বিক্রিয়া বিষয়শ্রেণী:নিউক্লিওফিলিক প্রতিস্থাপন বিক্রিয়া